stanford-oval/wikipedia huggingface dataset:
Fairphone 2
Ominaisuudet > Muotoilu

Fairphone 2 koostuu kuudesta moduulista, jotka ovat vaihdettavissa helposti ilman teknistä osaamista. Puhelimesta on vaihdettavissa muun muassa näyttö, akku, kamerayksikkö, emolevy ja mikrofoni-latausliitinmoduuli. Tarvittaessa varaosia voi tilata valmistajalta. Komponenttien vaihdettavuuden ansiosta puhelimen laitteistoa voi tietyin rajoituksin päivittää paremmaksi.
Fairphone 2:n takakuori oli alun perin pehmeää, läpinäkyvää muovia. Lokakuussa 2016 Fairphone 2 sai uusia, aiempaa ohuempia ja värikkäämpiä, vaihtoehtoja takakuoriksi. Myöhemmät Fairphone 2 puhelimet toimitettiin alkuperäisissä pehmeissä kuorissa ilmenneiden kestävyysongelmien vuoksi kovamuovisella "slim" takakuorella ja erillisellä näyttökehyksellä. Ongelmallisten takakuorten omistajat saivat vaihtaa kuorensa uusiin slim-kuoriin veloituksetta.
Fairphone 2:n oikeassa kyljessä on käynnistys- ja kamerapainikkeet. Vasemmassa kyljessä on äänenvoimakkuuspainikkeet. Puhelimen yläreunassa on 3,5 millimetrin kuulokeliitäntä ja alareunassa micro-USB-latausliitäntä. MicroSD-muistikortteja tukeva muistikorttipaikka on takakuoren alla. Fairphone 2:ssa on kaksi SIM-korttipaikkaa.
Ominaisuudet > Näyttö

Fairphone 2:ssa on viiden tuuman LCD-näyttö, joka on kestävää Gorilla Glass 3 -lasia. Näytön tarkkuus on 1 920 × 1 080 pikseliä ja pikselitiheys 446 pikseliä tuumaa kohden.
Ominaisuudet > Tekniset tiedot

Fairphone 2:ssa on neliytiminen 2,26 gigahertsin taajuudella toimiva Qualcomm Snapdragon 801 -järjestelmäpiiri. Siinä on kaksi gigatavua keskusmuistia ja 32 gigatavua sisäistä tallennustilaa. Puhelimessa on microSD-muistikorttipaikka. Fairphone 2:ssa on vaihdettava 2 420 milliampeeritunnin litiumioniakku. Fairphone 2:ssa on kahdeksan megapikselin takakamera ja kahden megapikselin etukamera. Myöhemmin takakameramoduli päivitettiin 12 megapikselin malliin ja etukamera 5 megapikseliin. Uudet kameramallit on hankittavissa päivityksenä myös vanhempiin Fairphone 2 puhelimiin.
Ominaisuudet > Käyttöjärjestelmä

Alun perin Fairphone 2:n käyttöjärjestelmä oli Android 5.1, johon Fairphone oli tehnyt pieniä muutoksia. Viimeisimmät Fairphone 2 puhelimet toimitettiin Android 7.1.2 käyttöjärjestelmällä varustettuna ja vanhemmat puhelimet voidaan päivittää käyttämään tätä käyttöjärjestelmäversiota. Android 6 ja 7 versiossa Fairphonen tekemistä muutoksista Android käyttöjärjestelmään luovuttiin. Fairphone 2:ssa on myös mahdollista ajaa esimerkiksi LineageOS, Ubuntu Touch ja Sailfish OS -käyttöjärjestelmiä.
Myynti

Fairphone 2 julkaistiin lokakuussa 2015. Sen ennakkomyynti alkoi kuitenkin jo heinäkuussa 2015. Ensimmäiset tuhat laitetta toimitettiin joulukuussa 2015. Toinen erä laitteita toimitettiin tammikuussa 2016. Fairphone 2 tuli Suomessa myyntiin 31. tammikuuta 2016. Laitteen ohjevähittäishinta maailmalla oli 525 euroa, mutta Suomessa sitä myytiin 535 eurolla. Joulukuussa 2016 Fairphone 2:ta oli myyty 45 000 kappaletta.
Fairphone 2:n myyntipakkauksessa on puhelimen lisäksi akku, takakuori ja käyttöohjeet.
Vastaanotto

SuomiMobiilin arvostelija Eero Salminen piti Fairphone 2 -puhelinta hinta-laatusuhteeltaan huonona, mutta hyvänä valintana eettisyyttä arvostavalle kuluttajalle. Hän kritisoi puhelinta tylsästä muotoilusta, paksuudesta ja ohjelmisto-ongelmista. Salmisen mukaan laite on teknisten ominaisuuksien ja kameran suhteen keskitasoa, mutta riittävän hyvä normaalikäyttöön.
Tietoteknisten laitteiden korjattavuutta arvioiva iFixit antoi Fairphone 2:lle täydet kymmenen pistettä.
Aiheesta muualla

Kuvia tai muita tiedostoja aiheesta Fairphone 2 Wikimedia Commonsissa
Käyttöohjeet
Suharevskajan metroasema

| Suharevskaja (Сухаревская) |
| --- | --- |

 Moskovan metro 
Perustiedot
Metrolinjat:  Kalužsko-Rižskaja
Sijainti:  55.7733°N, 37.6319°E
Paikkakunta:  Moskova, Venäjä
Avattu:  5. tammikuuta 1972
Rakenne
Tyyppi:  tunneliasema
Suharevskaja (ven. Сухаревская) on yksi Moskovan metron asemista. Se avattiin 5. tammikuuta 1972.
HMAS Oxley (1926)

| HMAS Oxley |
| --- | --- |


Aluksen vaiheet
Rakentaja:  Vickers-Armstrong
Kölinlasku:  maaliskuu 1925
Laskettu vesille:  30. heinäkuuta 1926
Palveluskäyttöön:  1. huhtikuuta 1927 22. heinäkuu 1927 (valmistui)
Poistui palveluskäytöstä:  9. huhtikuuta 1931
Loppuvaihe:  torpedoitu 10. syyskuuta 1939
Tekniset tiedot
Uppouma:  1 370 t (pinnalla) 1 900 t (sukelluksissa)
Pituus:  83,8 m (kokonaispituus)
Leveys:  9,02 m
Syväys:  4,04 m
Nopeus:  15 solmua (pinnalla) 9 solmua (sukelluksissa)
Miehistöä:  54
Aseistus
Aseistus:  8 x 21″ (533 mm) torpedoputkea 1 x 4″ kansitykki 2 x konekivääriä
HMAS Oxley oli Australian kuninkaallisen laivaston Odin-luokan sukellusvene.
Valmistus

Alus tilattiin Vickers-Armstrong Limitediltä Barrow-in-Furnessista osana Australian laivaston vuosien 1924-1929 laivasto-ohjelmaa ja sen köli laskettiin maaliskuussa 1925 nimellä HMAS OA1. Alus laskettiin vesille 30. heinäkuuta 1926 ja se valmistui 22. heinäkuuta 1927.
Palvelus

Alus otettiin palvelukseen 1. huhtikuuta 1927 päällikkönään Hugh R. Marrack ja se liitettiin tilapäisesti Britannian kuninkaalliseen laivastoon 5. sukellusvenelaivueeseen. Alus lähti 8. helmikuuta 1928 Portsmouthista HMAS Otwayn kanssa Australiaan.
Suunniteltu siirtomatka oli aikanaan pisin brittiläisen sukellusveneen ilman saattajaa kulkema. Alusten päälliköitä oli kielletty sukeltamasta. Biskajanlahdella alukset joutuivat myrskyyn, ja matkalla Maltalle Otwayn konehuoneessa havaittiin murtumia. Maltalla kumpikin alus tarkistettiin ja myös Oxleylta löytyi samankaltaisia murtumia. Korjausten vuoksi kumpikin alus viipyi muutaman kuukauden Maltalla. Oxleyn päälliköksi tuli Maltalla ollessa Frank Getting.
Alukset jatkoivat matkaansa Maltalta 15. marraskuuta Suezin kanavan ja Singaporen kautta Sydneyyn, jonne ne saapuivat 14. helmikuuta 1929. Australian talous oli vaipunut lamaan ja puolustusmenoista leikattiin. Alusten palvelus jatkui vuoden 1929 loppuun, jolloin ne siirrettiin reserviin. Alukset kävivät kahdesti kuukaudessa merellä sukellusharjoituksissa, mutta tämä osoittautui kalliiksi ja tehottomaksi tavaksi pitää operatiivista valmiutta yllä.
Australian hallitus päätti luovuttaa alukset Britannialle, jolle ne luovutettiin 10. huhtikuuta 1931 Sydneyssä. Alukset siirrettiin Britteinsaarille. Toisen maailmansodan alettua alus partioi Norjan rannikolla, missä se joutui HMS Tritonin torpedoimaksi 10. syyskuuta 1939. Aluksen miehistöstä pelastui ainoastaan kaksi miestä.
Suhdannepolitiikka

Suhdannepolitiikka tarkoittaa julkisen vallan talouspoliittisia toimia (mm. verotusta, julkista kulutusta), joilla pyritään tasoittamaan suuria suhdannevaihteluita, sekä suhdennevaihteluiden haittavaikutuksia. Suhdannepolitiikka perustuu pääasiassa keynesiläiseen taloustieteeseen.
Gerda Gefle

| Gerda Gefle |
| --- | --- |

Tyyppi:  priki
Rakennustelakka:  Gerdavarvet, Gävle, Ruotsi
Vesillelasku:  2000
Tekniset tiedot
Pituus:  49 m
Leveys:  8,42 m
Syväys:  3,38 m
Matkustajia:  80
Miehistö:  12
Gerda Gefle oli suomalainen purjealus, tyypiltään priki. Se on rakennettu Ruotsissa Gävlessä vuosina 1995–2005. Alus on kopio priki Gerdasta, vuonna 1868 valmistuneesta rahtipurjelaivasta. Alkuperäinen Gerda purjehti aina 1930-luvulle asti, kunnes se siirrettiin museoalukseksi Ruotsiin Gävleen, jossa se tuhoutui vuonna 1959.
Gerda Gefle oli rakenteeltaan ja ominaisuuksiltaan hyvin samanlainen kuin esikuvansa, mutta sisätiloiltaan mukavempi ja nykyaikaisempi kuin perinteiset alukset. Kapteenin huoneen lisäksi laivan alakannella oli kerrossänkypaikat 37 majoittujalle.
Gerda upposi syyskuussa 2023 Rauman Poroholmaan.
Historia

Syksyllä 1993 muodostettiin voittoa tavoittelematon organisaatio Gävlessä, Ruotsissa. Organisaation tavoitteena oli rakentaa Gerda uudelleen. Hankeen tarkoituksena ei ollut vain rakentaa toisintoa Gerdasta, vaan tarkoitus oli myös säilyttää katoamisvaarassa olevaa tietotaitoa, jota purjelaivan rakentamiseen tarvitaan. Päämääränä oli myös kouluttaa miehistöä raakatakiloidulla purjealuksella purjehtimiseen ja tarjota mielekästä työtä työttömille. Rakennusprojektin yhteyteen muodostui Gerdavarvet-paja, joka teki kaiken rakentamisessa tarpeellisen taontatyön, esimerkiksi naulat ja ankkurivinssit. Projektiin tuotettiin yhteensä 23 tonnia takorautaa. Projektin myötä syntyi myös puusepänpaja. Rakennusvaihe kesti 13 vuotta. Gerda Gefle valmistui 9. kesäkuuta 2000, mutta vasta vuonna alus oli valmis purjehduksiin matkustajien kanssa.
Laivaa hoitava yritys joutui talousongelmiin ja teki konkurssin ja 1. kesäkuuta 2010 pesänhoitaja myi Gerda Geflen uudelle omistajalle. Alus siirtyi Suomeen uudelle omistajalleen Fregatti Oy:lle.
 Laivan kotisatamaksi tuli Helsinki, ja sen laituripaikka oli Katajanokalla. Se koulutti ihmisiä purjehtimaan raakapurjeilla ja se teki myös risteilyjä Suomenlahdella.
Syksyllä 2015 Fregatti Oy myi Gerda Geflen uudelle omistajalle ja aluksen kotisatama oli Rauma. Gävle on Rauman ystävyyskaupunki. Uusi omistaja on Riku Räsänen (RPR Group). Alus oli Poroholman lomakeskuksen purjelaivasatamassa yhdessä kahden muun purjelaivan kanssa. Alusta käytetään ainakin hotellina, ravintolana ja juhlatilana. Gerda Gefle oli täysin purjehduskuntoinen ja rekisteröity 115 ihmiselle.
Gerda upposi 14. syyskuuta Rauman Porohalmen edustalla. Päätös purkamisesta tehtiin 4. lokakuuta. Syyksi todettiin vahingoittunut vesijohto.
Tekniset tiedot

Gerda Gefle on rekisteröity 115 matkustajalle. Sen on miehistön koko purjehduksilla on 12 henkilöä. Gerda Gefle ei ole tarkka kopio vanhasta, erona on esimerkiksi 550 hevosvoiman dieselmoottori. Alus on pitkälti sopiva myös liikuntarajoitteisille, siinä on induktiosilmukka heikkokuuloisille, pyörätuolihissi ja wc liikuntaesteisille.
Kutsu: SJPL
Pituus 49,00 m
LVL 33,50 m
Max leveys 8,42 m
Masto 30,00 m
Purjepinta-ala 625,00 m2
Syvyys 3,38 m
Painolasti 100,00 tonnia
BRT noin 286
Kirjallisuutta

Ingvar Henricsson: Briggen Gerda – den gamla och den nya, Kulttuuri ja vapaa-aika, Gävle, Ruotsi 2009
Aiheesta muualla

Kuvia tai muita tiedostoja aiheesta Gerda Gefle Wikimedia Commonsissa
Gerda Gefle Poroholman sivustolla (Arkistoitu – Internet Archive)
Priki Gerda Gefle Poroholmassa, kuvassa myös kaljaasi Marita ja kuunari Kathrina.
Gerda Gefle Helsingin Katajanokalla elokuussa 2014.
Sony Ericsson Vivaz

| Sony Ericsson Vivaz |
| --- | --- |

Valmistaja:  Sony Ericsson
Julkaistu:  2009
Käyttöverkot:  GSM 850/900/1800/1900, HSDPA 850/900/1900/2100, GPRS, EDGE, HSUPA, W-CDMA
Mitat:  107 × 51,7 × 12,5 mm
Paino:  97 g
Näyttö:  3,2" TFT kosketusnäyttö
Näytön kuvatarkkuus:  360 x 640
Värien lukumäärä:  16 miljoonaa
Muisti:  75 MB
Kamera:  8 Mpix, LED-salama
Radio:  FM-radio
Musiikkisoitin:  kyllä (tuetut musiikkiformaatit AAC/MPS/WMA)
Valmiusaika:  440 h
Puheaika:  13 h
Käyttöjärjestelmä:  Symbian S60 5th Edition
Tiedonsiirto:  Bluetooth 2.1
Infobox OKNimi-testi OK: 
Vivaz on Sony Ericssonin vuonna 2009 julkaisema kosketusnäyttöpuhelin. Sen ominaisuuksiin kuuluu 8,1 megapikselin kamera, 3,2" resistiivinen kosketusnäyttö, GPS, Wi-Fi, 3G, HSDPA ja 3,5 mm kuulokeliitin.
Green Bay Packers

| Green Bay Packers |
| --- | --- |

Lempinimet:  The Green and Gold
Perustettu:  1919
Kotikenttä:  Hagemeister Park (1919–1922)  Bellevue Park (1923–1924)  City Stadium(1925-1956)  Lambeau Field (1957-)
– kaupunki:  Green Bay, Wisconsin
Tunnuslaulu:  Go! You Packers! Go!
Värit:  Vihreä, keltainen ja valkoinen
Omistaja:  Green Bay Packers Inc.
Toimitusjohtaja:  Brian Gutekunst
Päävalmentaja:  Matt LaFleur
Saavutukset
Liigamestaruudet:  13 *NFL:n mestaruudet (11) 1929, 1930, 1931, 1936, 1939, 1944, 1961, 1962, 1965, 1966, 1967
Super Bowlit:  4 1966 (I), 1967 (II), 1996 (XXXI), 2011 (XLV)
Konferenssin mestaruudet:  9 *NFL Western: 1960, 1961, 1962, 1965, 1966, 1967 NFC: 1996, 1997, 2010
Divisioonan mestaruudet:  21 *NFL West: 1936, 1938, 1939, 1944 NFL Central: 1967  NFC Central: 1972, 1995, 1996, 1997  NFC North: 2002, 2003, 2004, 2007, 2011, 2012, 2013, 2014, 2016, 2019, 2020, 2021
Liigahistoria
NFL aloitusvuosi:  1919
Infobox OKNimi-testi OK: 
Green Bay Packers on amerikkalaisen jalkapallon NFL-liigassa pelaava joukkue. Packers pelaa kotiottelunsa Green Bayn kaupungissa Wisconsinissa. Joukkueen kotistadionin nimi on Lambeau Field.
Green Bay Packers oli vuonna 2023 Forbesin listauksessa maailman 31. arvokkain urheiluseura 4,6 miljardin dollarin arvolla.
Historia

Green Bay Packers on perustettu vuonna 1919. Sen perustaja oli Curly Lambeau, josta tuli myös seuran ensimmäinen valmentaja. Joukkueen nimi (suomeksi 'pakkaajat') on peräisin pakkausyrityksestä, jossa Lambeau tuolloin työskenteli. Yhtiö lahjoitti seuralle rahaa peliasuja ja varusteita varten ja tarjosi harjoittelupaikan. Seura miellettiin pakkaamon hankkeeksi, ja siten se sai nimensä. Ensimmäisen NFL-mestaruutensa se voitti vuonna 1929. Historiansa aikana Packers on voittanut 12 mestaruutta, enemmän kuin mikään muu NFL-joukkue. Packers on ainoana joukkueena voittanut mestaruuden kolmena vuonna peräkkäin, ja sen se on tehnyt kahdesti, vuosina 1929–1931 sekä 1965–1967. Green Bay Packers voitti kaksi ensimmäistä Super Bowliksi nimettyä NFL:n loppuottelua vuosina 1966 ja 1967. Yhteensä joukkue voitti 1960-luvulla viisi mestaruutta, kaikki valmentajalegenda Vince Lombardin valmennuksessa. Green Bay Packersin viimeisin mestaruus on kaudelta 2011, jolloin se voitti Super Bowlissa Pittsburgh Steelersin.
Erityispiirteitä

Runsaan 100 000 asukkaan Green Bay on pieni alue, joka on onnistunut säilyttämään NFL-joukkueen, muut NFL-seurat on siirretty metropoleihin. Packers on Yhdysvaltain poikkeuksellinen voittoa tavoittelematon suurten ammattilaisliigojen joukkue. Sen omistavat Green Bay Packers Foundationin fanit jotka muodostavat pääosan 111 967 osakkeenomistajasta.
Osuutensa voi myydä vain takaisin seuralle, ei ulkopuolisille. Lisäksi säännöissä lukee, että tuotto seuran mahdollisesta myymisestä lahjoitetaan seuran nimeä kantavalle säätiölle. Ainutlaatuinen yhteisöomistusjärjestelmä onkin tärkeä syy siihen, että Packers on pienestä kotikaupungistaan huolimatta selviytynyt nykyaikaan asti. Joukkue on kuitenkin suosittu myös Green Bayn ulkopuolella ulkomaita myöten. Packersilla on paljon faneja Wisconsinin suurimmassa kaupungissa Milwaukeessa sekä ympäri osavaltiota.
Kotiottelut

Seura pelaa kotiottelunsa vuonna 1957 rakennetulla Lambeau Fieldillä. Stadion on nimetty seuran perustajan ja ensimmäisen valmentajan Curly Lambeaun mukaan. Stadion vetää nykyisin noin 72 500 katsojaa ja kotiottelut ovat olleet loppuunmyytyjä 1960-luvulta asti. Tämä on huima saavutus kaupungin runsaaseen sataantuhanteen asukkaaseen nähden. Packersin kotistadion on saanut lempinimen jäinen tundra, sillä vuoden 1967 uudenvuodenaattona jatkoajalle venynyt ottelu pelattiin 25 pakkasasteessa. Aiemmin samana vuonna asetettu kenttälämmitys petti ja nurmi oli jäässä.
Green Bay Packersin vuonna 1997 liikkeellelaskema osake.
Sony Ericsson K750

| Sony Ericsson K750 |
| --- | --- |

Käyttöverkot:  GSM 900/1800/1900
Mitat:  100 × 46 × 20,5
Paino:  99
Värien lukumäärä:  76 × 220 pikseliä (QCIF+), 262,144 (18-bit) Color TFT LCD
Muisti:  34 MB sisäinen, 1 Memory Stick Pro Duo slot, 64 MB Memory Stick Pro Duo mukana
Kamera:  2 MPix
Tiedonsiirto:  GPRS, HSCSD, Bluetooth v2.0, IrDA, USB
Infobox OKNimi-testi OK: 
Sony Ericsson K750 on vuonna 2005 Sony Ericssonin julkaisema matkapuhelinmalli. K750 korvasi K700i-mallin. K750:n korvasi Sony Ericsson K800 toisella vuosineljänneksellä vuonna 2006
Kameran linssiä suojaa liukuva kuori
Sony Ericssonin matkapuhelimet
| --- | --- |
D-sarja:  D750
F-sarja:  F500
G-sarja:  G900
J-sarja:  J100 • J200 • J210 • J220 • J230 • J300
K-sarja:  K200 • K220 • K300 • K310 • K320 • K500 • K510 • K530 • K550 • K600i • K610 • K700 • K750 • K790/K800 • K810 • K850
M-sarja:  M600/M608
P-sarja:  P800 • P900 • P910 • P990
R-sarja:  R290 • R310s
S-sarja:  S312 • S600 • S700 • S710
T-sarja:  T66 • T68 •T100 • T200 • T230 • T290 • T300 • T310 • T600 • T608 • T610 • T630/T637
V-sarja:  V600 • V630 • V800
W-sarja:  W200 • W300 • W550/W600 • W700 • W710 • W800 • W810 • W850 • W900 • W950
Z-sarja:  Z200 • Z300 • Z500 • Z520 • Z530 • Z550 • Z600 • Z610 • Z710 • Z800 • Z1010
Stylefellow

| Stylefellow |
| --- | --- |
Lehtityyppi:  Verkkolehti
Aihealue:  Lifestyle
Kustantaja:  Miehistömedia Oy
Levikki:  150 000 (2019)
Perustettu:  2013
Päätoimittaja:  Matti Airaksinen
Kotikunta:  Tampere
Kotimaa:   Suomi
Kieli:  suomi
Aiheesta muualla
stylefellow.fi
Stylefellow on maaliskuussa 2013 perustettu lifestyle-verkkolehti, joka on keskittynyt rannekelloihin, koruihin, miesten ja naisten pukeutumiseen, sekä asumiseen. Verkkolehden nimi oli Tyyliniekka. Se julkaisee verkkolehtiartikkeleiden lisäksi podcasteja ja Youtube-videoita.
Aiheesta muualla

Stylefellow-verkkolehti
Stylefellow Podcast
Grenville

Grenville tarkoittaa muuna muassa seuraavia:
Alukset

Kanadan laivaston HMCS Grenville
HMS Grenville (1763), 12-tykkinen kuunari
HMS Grenville (1916), Parker-luokan laivueenjohtaja
HMS Grenville (H03), G-luokan laivueenjohtaja
HMS Grenville (R97), U-luokan hävittäjä
Sukunimi

George Grenville (1713–1770), brittiläinen poliitikko
Richard Grenville (1542–1591), brittiläinen merenkävijä
Thomas Grenville (1755–1846), brittiläinen poliitikko
William Wyndham Grenville (1759–1834), brittiläinen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grenville”, voi hakea sivunnimihaulla, laajalla sivunnimihaulla tai tekstihaulla.
Suhdesoppa

Suhdesoppa on vuonna 2019 esitetty suomalainen tositelevisio-ohjelma. Siinä neljä pariskuntaa saapuvat studioon vastaamaan kaveriporukkaansa koskeviin kysymyksiin, jotka aiheuttavat välillä yllättäviä paljastuksia. Parhaiten kaveriporukkansa tunteva kisaaja voittaa itselleen seikkailumatkan.
Ohjelmaa juontavat Hannu-Pekka Parviainen ja Vappu Pimiä.
Style of Eye

| Linus Eklöw> Henkilötiedot |
| --- | --- |
Ammatti:  dj, tuottaja
Muusikko
Taiteilijanimi:  Style of Eye
Laulukielet:  englanti
Tyylilajit:  elektro, house
Levy-yhtiöt:  Sony Music
Aiheesta muualla
Kotisivut
  [ Muokkaa Wikidatassa ] [ ohje ]  
Style of Eye, oikealta nimeltään Linus Eklöw, on ruotsalainen dj ja musiikkituottaja.
Style of Eye julkaisi debyyttialbuminsa, Duck, Cover And Hold, vuonna 2008. Hän osallistui myös Icona Popin ”I Love It" -kappaleen kirjoittamiseen ja tuottamiseen.
Aiheesta muualla

Style of Eyen kotisivut (Arkistoitu – Internet Archive)
Skam Austin

| Skam Austin |
| --- | --- |

Tyyli:  nuorisodraama
Kestoaika:  26-50min
Luoja(t):  Julie Andem
Pääosissa:   Julie Rocha  Kennedy Hermansen  Giovanni Niubo  Aaliyah Muhammad 
Alkuperämaa:   Yhdysvallat
Alkuperäiskieli:  englanti
Verkko:  Facebook Watch
Esitetty:  24. huhtikuuta 2018 –
Tuotantokausia:  2
Aiheesta muualla
IMDb
Skam Austin on yhdysvaltalainen versio norjalaisesta sarjasta Skam. Sarja kertoo nuorten elämästä Austinissa, Texasissa.
Sarjan ensimmäinen tuotankokausi kertoo Meganista sekä hänen seurustelu- ja ystävyyssuhteistaan. Megan saa uusia ystäviä nimeltään, Grace, Kelsey, Jo ja Zoya. Myös sarjassa näkyy hänen poikaystävänsä Marlon ja hänen kaverinsa Tyler ja Shay.
Rooleissa

| 0 | 1 | 2 |
| --- | --- | --- |
|  Julie Rocha  | … |  Megan   |
|  Kennedy Hermansen  | … |  Grace   |
|  Giovanni Niubo  | … |  Tyler   |
|  Aaliyah Muhammad  | … |  Zoya   |
|  Shelby Surdam  | … |  Kelsey   |
|  Valeria Vera  | … |  Josefina "Jo"   |
|  Till Simon  | … |  Marlon   |
|  Austin Terry  | … |  Daniel   |
|  Pedro Castaneda  | … |  Jordan   |
|  La'Keisha Slade  | … |  Shay   |
|  Sophia Hopkins  | … |  Abigail "Abby"   |
God Likes Your Style

| God Likes Your Style Negative |
| --- | --- | --- |

Kokoelmalevyn tiedot
 Äänitetty : 2000–2007
 Julkaistu: 17. kesäkuuta 2009
 Tyylilaji: glam rock, hard rock
 Levy-yhtiö: Hype Records
Listasijoitukset
  Suomen virallinen lista: 3.
Negativen muut julkaisut
| Karma Killer 2008 | God Likes Your Style 2009 | Neon 2010 |
God Likes Your Style on Negativen kokoelmalevy, joka julkaistiin 17. kesäkuuta 2009. Albumi koostuu pääasiassa singlen B-puolista ja sisältää myös live- ja akustisia versiointeja yhtyeen hittikappaleista. Albumin nimi tulee Jonne Aaronin ensimmäisestä kappaleesta, jonka hän sävelsi Negativelle.
Albumi ylsi Suomen virallisen listan sijalle 3.
Kappaleet

God Likes Your Style – 3.49
Loving You – 3.36
Childhood Memories – 2.50
Better without You – 3.33
Heroine – 2.56
Lost in America – 3.59
My Personal Sensitivity – 2.53
Something – 4.11
Dream Flowers – 5.29
Black Light – 3.29
Dying Feelings – 4.37
Goodbye (Acoustic Version) – 3.35
The Moment of Our Love (Original Demo) – 4.31
Lost Soul (Acoustic Version) – 4.21
In Memoriam (Live) – 6.13
Still Alive – 5.09
Kokoonpano

Jonne Aaron – laulu
Lauri Markkula – kitara, taustalaulu
Antti Aatamila – bassokitara
Janne Heimonen – rummut
Janne Kokkonen – koskettimet, taustalaulu
Jukka Mikkonen – kitara (kappaleissa 13 ja 16)
Arvostelut

V2.fi:
HMCS Whitby

| HMCS Whitby |
| --- | --- |


Aluksen vaiheet
Rakentaja:  Marine Industries, Quebec, Kanada
Kölinlasku:  1. huhtikuuta 1943
Laskettu vesille:  18. syyskuuta 1943
Palveluskäyttöön:  6. kesäkuuta 1944
Poistui palveluskäytöstä:  16. heinäkuuta 1945
Loppuvaihe:  kauppalaivastoon
Tekniset tiedot
Uppouma:  1 031 t
Pituus:  63,40 m (kokonaispituus)
Leveys:  10,06 m
Syväys:  3,35 m
Koneteho:  2 750 shp
Nopeus:  16 solmua (30 km/h)
Miehistöä:  90
Aseistus
Aseistus:  1 × QF 4″ Mk XIX -tykki 1 × QF 2 naulan Mk VIII 2 × Oerlikon 20 mm 1 × Hedgehog-sukellusveneentorjuntaheitin 4 × Mk II syvyyspomminheitintä 2 × syvyyspommikiskoa
HMCS Whitby (viirinumero K346) oli Kanadan laivaston vuonna 1944 valmistunut Flower-luokan korvetti toisessa maailmansodassa.
Valmistus

Alus tilattiin huhtikuussa 1942 Marine Industris Limitediltä Sorelista Quebecista Kanadasta, missä köli laskettiin 1. huhtikuuta 1943. Alus laskettiin vesille 18. syyskuuta 1943 ja otettiin palvelukseen 6. kesäkuuta 1944.
Palvelus

Koulutuksen jälkeen alus liittyi Mid-Ocean Escort Forceen. Alus liitettiin saattajaryhmä C-4:ään suojaamaan Atlantin saattueita, missä tehtävässä se oli sodan päättymiseen saakka.
Alus poistettiin palveluksesta 16. heinäkuuta 1945 Sorelissa Quebecissä, minkä jälkeen se makasi ankkurissa. Alus luovutettiin War Assett Corporationille, joka myi 30. elokuuta 1946 aluksen kauppalaivastoon. Alus oli 1946 1 275 grt Bengo.
Alus myytiin Portugalin laivastolle, joka otti sen palvelukseensa huhtikuussa 1948. Lokakuussa alus muutettiin luotsien emälaivaksi Maputoon Portugalin Itä-Afrikkaan, josta tuli myöhemmin Mosambik. Alus oli 1977 edelleen Maputossa.
Skamandros

Skamandros (m.kreik. Σκάμανδρος, lat. Scamander) on nykyisin nimellä Menderes tunnettu joki Troijan lähettyvillä. Se sai alkunsa Idavuorelta ja laski Hellespontoksessa Aigeanmereen.
Kuten kaikkien muidenkin jokien kohdalla kreikkalaisessa mytologiassa, Skamandros oli myös jumala, joksi joki oli henkilöitynyt. Hän oli Okeanoksen ja Tethyksen poika. Muut jumalat kutsuivat häntä nimellä Ksanthos (m.kreik. Ξάνθος, lat. Xanthus), ja hänellä oli nymfi Idaian kanssa poika, Teukros. Troijan sodassa Skamandros oli Troijan puolella.
Akhilleuksen pilkattua Skamandrosta joen jumala yritti hukuttaa hänet. Hera kuitenkin lähetti Akhilleuksen avuksi Hefaistoksen, jonka tuli lähes kuivatti Skamandroksen ennen kuin Hera käski Hefaistosta säästämään joen.
Aiheesta muualla

Kuvia tai muita tiedostoja aiheesta Skamandros Wikimedia Commonsissa